CELEX: C2005/296/19
Language: sk
Date: 2005-11-26 00:00:00
Title: Vec C-290/05: Návrh na začatie prejudiciálneho konania podaný uznesením Hajdú-Bihar Megyei Bíróság z  3. marca 2005 , ktorý súvisí s konaním: Ákos Nádasdi proti Vám- és Pénzügyőrség Észak-Alföldi Régionális Parancsnoksága

26.11.2005   
            
            
               SK
            
            
               Úradný vestník Európskej únie
            
            
               C 296/10
            
         Návrh na začatie prejudiciálneho konania podaný uznesením Hajdú-Bihar Megyei Bíróság z 3. marca 2005, ktorý súvisí s konaním: Ákos Nádasdi proti Vám- és Pénzügyőrség Észak-Alföldi Régionális Parancsnoksága
   (Vec C-290/05)
   (2005/C 296/19)
   Jazyk konania: maďarčina
   Hajdú-Bihar Megyei Bíróság podal uznesením z 3. marca 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Ákos Nádasdi proti Vám- és Pénzügyőrség Észak-Alföldi Régionális Parancsnoksága, a bol doručený do kancelárie Súdneho dvora 19. júla 2005.
   Hajdú-Bihar Megyei Bíróság žiada Súdny dvor, aby rozhodol o nasledujúcich otázkach:
   
               1)
            
            
               Môžu členské štáty bez ohľadu na článok 90 ods. 1 ES zachovať daň z ojazdených motorových vozidiel dovezených z iných členských štátov, ktorá vôbec nezohľadňuje hodnotu vozidla a ktorej výška sa riadi výlučne technickými znakmi vozidla (typ motora, zdvihový objem motora a jeho zaradením z hľadiska vplyvu na životné prostredie?
            
         
               2)
            
            
               V prípade kladnej odpovede na prvú otázku: Je v tomto prípade uplatniteľný zákon č. CX/2003 o dani z motorových vozidiel týkajúcej sa dovezených ojazdených motorových vozidiel v súlade s článkom 90 ods. 1 ES, hoci sa táto daň nepožadovala pre vozidlá, ktoré boli už pred nadobudnutím jeho platnosti uvedené v Maďarsku do prevádzky?